CELEX: 32017R0871
Language: da
Date: 2017-05-22
Title: Kommissionens forordning (EU) 2017/871 af 22. maj 2017 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af phosphorsyre — phosphater — di-, tri- og polyphosphater (E 338-452) i visse kødtilberedninger (EØS-relevant tekst. )

23.5.2017   
            
            
               DA
            
            
               Den Europæiske Unions Tidende
            
            
               L 134/3
            
         KOMMISSIONENS FORORDNING (EU) 2017/871
   af 22. maj 2017
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af phosphorsyre — phosphater — di-, tri- og polyphosphater (E 338-452) i visse kødtilberedninger
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               Denne liste kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               Den 11. maj 2015 indgav Tjekkiet en ansøgning om godkendelse af anvendelsen af phosphorsyre, phosphater, diphosphater, triphosphater og polyphosphater (i det følgende benævnt »phosphater«) som stabilisator i følgende tjekkiske kødtilberedninger: Bílá klobása, Vinná klobása, Sváteční klobása og Syrová klobása. Medlemsstaterne fik efterfølgende adgang til ansøgningen i overensstemmelse med artikel 4 i forordning (EF) nr. 1331/2008.
            
         
               (4)
            
            
               Anvendelsen af phosphater er nødvendig for at bevare den fysisk-kemiske tilstand af og for at øge bindeevnen i kødtilberedninger som for eksempel Bílá klobása, Vinná klobása, Sváteční klobása og Syrová klobása, navnlig hvis de markedsføres i emballage med beskyttende atmosfære og forlænget holdbarhed. Ifølge ansøgeren er det teknologiske behov for disse tilsætningsstoffer i de pågældende tjekkiske kødtilberedninger det samme som i breakfast sausages og Bräte, for hvilke anvendelsen af phosphater er godkendt i del E i bilag II til forordning (EF) nr. 1333/2008 i fødevarekategorien 08.2, »Tilberedt kød som defineret i forordning (EF) nr. 853/2004«.
            
         
               (5)
            
            
               Ifølge betragtning 7 i forordning (EF) nr. 1333/2008 bør godkendelse af fødevaretilsætningsstoffer også tage hensyn til andre faktorer af relevans for det spørgsmål, der er under overvejelse, herunder bl.a. traditionelle faktorer. I en række medlemsstater bør visse traditionelle produkter derfor bibeholdes på markedet, hvis anvendelsen af tilsætningsstoffer opfylder de generelle og særlige betingelser i forordning (EF) nr. 1333/2008.
            
         
               (6)
            
            
               For at sikre ensartet anvendelse af tilsætningsstoffer, der er omfattet af denne forordning, vil de pågældende tjekkiske kødtilberedninger blive beskrevet i den vejledning, hvori fødevarekategorierne i del E i bilag II til forordning (EF) nr. 1333/2008 om fødevaretilsætningsstoffer er beskrevet (3).
            
         
               (7)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet (i det følgende benævnt »autoriteten«), inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Anvendelsen af phosphater som fødevaretilsætningsstof er godkendt i en lang række fødevarer. Sikkerheden heraf er blevet evalueret af Den Videnskabelige Komité for Levnedsmidler, der har fastsat det maksimale tolerable daglige indtag til 70 mg/kg kropsvægt udtrykt som phosphor (4). Da ansøgningen om udvidelse af anvendelsen af phosphater er begrænset til nogle få specifikke produkter, der traditionelt er blevet anvendt, forventes udvidelsen ikke at have væsentlig betydning for den samlede eksponering for phosphater. Den udvidede anvendelse af de pågældende tilsætningsstoffer udgør derfor en opdatering af EU-listen, som ikke kan få virkninger for menneskers sundhed, hvorfor det ikke er nødvendigt at anmode om en udtalelse fra autoriteten.
            
         
               (8)
            
            
               Bilag II til forordning (EF) nr. 1333/2008 bør derfor ændres.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. maj 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  http://ec.europa.eu/food/safety/food_improvement_agents/additives/eu_rules_en
   
      (4)  Reports of the Scientific Committee for Food, Twenty-fifth series (s. 13), 1991.
   
      BILAG
      I del E i bilag II til forordning (EF) nr. 1333/2008, fødevarekategori 08.2, »Tilberedt kød som defineret i forordning (EF) nr. 853/2004«, affattes rækken vedførende phosphorsyre — phosphater — di-, tri- og polyphosphater (E 338-452) således:
      
         
                      
                  
                  
                     »E 338-452
                  
                  
                     Phosphorsyre — phosphater — di-, tri- og polyphosphater
                  
                  
                     5 000 
                  
                  
                     (1) (4)
                  
                  
                     Kun til breakfast sausages: I dette produkt hakkes kødet på en sådan måde, at muskel- og fedtvæv er fuldstændig ensartet fordelt, sådan at de indeholdte fibre danner en emulsion med det indeholdte fedt, hvilket giver produktet dets karakteristiske udseende. Gråsaltet finsk juleskinke, burger meat med et grøntsags- og/eller cerealieindhold på mindst 4 %, blandet i kødet, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása og Syrová klobása«